**УНИВЕРСИТЕТ ЗА НАЦИОНАЛНО И СВЕТОВНО СТОПАНСТВО**

**У К А З А Н И Я**

**за разработване на есе**

**на тема: „Успешни български компании на международните пазари“**

**за прием в поднаправление „Икономика с чуждоезиково обучение“ или в поднаправление „Икономика с преподаване на английски език“**

1. **Есето трябва да притежава основните признаци на всеки писмен текст** – информативност, смислово и стилово единство, езикова свързаност, завършеност. Целта е лично и оригинално представяне и аргументирана защита на авторовата теза.

**2. Структура на есето:**

Увод – кратък, не повече от един абзац, в който се заявява позицията или тезата на автора;

Изложение – съдържа разсъждения, аргументи, доказателства, за да се защити заявената в увода гледна точка;

Заключение – в няколко изречения се представя заключителната теза на автора.

**3. Да е ясно, че се изразява лична позиция.** Да личи, че собствената позиция не е внезапно хрумване, а се основава на информация, която е била набирана и подготвяна чрез анализ на различни източници.

**4. Текстът да е грамотно написан** и да не оставя впечатление за преписване на готови оценки.

**5. Обемът** да е между 8 000 и 10 000 знака (заедно с интервалите). В този обем не се включват заглавната страница, втората страница със съдържанието и последната страница със източниците.

**6. Да бъде във формат** .doc или .docx (Word 97-2010), Times New Roman - 12, разстояние между редовете 1,5.

**7. Да има заглавна страница** с посочени трите имена на автора, постоянен адрес, адрес за кореспонденция, личен телефон и личен имейл. Всички данни, без личния имейл, да бъдат на български език.

**8. На заглавната страница да бъде записано и предпочитанието** **да се обучава в поднаправление „Икономика с чуждоезиково обучение“, а от трети курс в специалност „Международни икономически отношения“** (могат да кандидатстват всички с есе на английски, или немски, или френски, или испански, или руски език като съответният чужд език, на което е написано есето ще бъде и първи чужд език при обучението им в УНСС, а от трети курс започват да изучават и втори чужд език), **или в поднаправление „Икономика с преподаване на английски език“, а от трети курс в специалност „Международни икономически отношения с преподаване на английски език“** (могат да кандидатстват всички с есе на английски език – тяхното обучение ще бъде изцяло на английски език, а от трети курс започват да изучават и втори чужд език).

**9. Втората страница** да бъде със съдържанието, в което да е посочена структурата на изложението.

**10. Последната страница** да съдържа използваните източници.